open-index/open-wikipedia-markdown huggingface dataset:
Lee Jae-Dong

**Lee Jae-Dong** (kor. 이제동, g. 1990 m.), žinomas kaip **Jaedong** – profesionalus  žaidėjas iš Pietų Korėjos, *zergų* rase ilgą laiką žaidęs Hwaseung OZ komandoje. Šiai komandai iširus, 2011 m. lapkričio 4 d. kartu su keliais kitais žaidėjais jis perėjo į naujai įkurtą, KeSPA administruojamą komandą „Team 8“, skirtą laikinai priglausti aukšto lygio profesionalius žaidėjus, kol jie ras ilgalaikę sutartį.

Pagal KeSPA reitingą, profesionalios BroodWar scenos pabaigoje jis buvo antras geriausias BroodWar žaidėjas pasaulyje, dvyliktas pagal Team Liquid ELO reitingą. Jaedong yra vienas iš dviejų Brood War žaidėjų pasaulyje, kurių visos karjeros pergalių procentas viršija 66 % (482 pergalės, 219 pralaimėjimų; 68,76 %). Vienas iš keturių žaidėjų, kuriems kada nors pavyko pasiekti didesnį, nei 2350 ELO reitingą. 2009 m. tapo trečiuoju žaidėju, kuriam pavyko laimėti "Auksinės pelės" apdovanojimą už tapimą OSL lygos čempionu tris sykius. Antras žaidėjas po Lim Yo-Hwan (*Boxer*), kuriam pavyko laimėti OSL du sykius iš eilės. Taip pat du kartus MSL lygos čempionas. 2009 m. tapo World Cyber Games pasaulio čempionu.

Pasibaigus profesionalių Brood War varžybų organizavimui, pradėjo profesionaliai žaisti StarCraft 2. 2012 m. gruodžio pradžioje pasirašė vienerių metų trukmės sutartį su JAV įsikūrusia tarptautine Evil Geniuses komanda.

## Nuorodos ir šaltiniai
* Žaidėjo profilis Team Liquid Player Database
* Liquipedia straipsnis
* SportsQ interviu (angliškas vertimas)
### Išnašos
Serbų abėcėlė

**Serbų kalbos** užrašymui naudojama modifikuota kirilicos versija. Serbų kalbos abėcėlę sudaro 30 raidžių.
Oscar Pistorius

**Oskaras Pistoriusas** (, g. 1986 m. lapkričio 22 d. Johanesburge, PAR) – Pietų Afrikos sprinteris, pagarsėjęs pasaulyje kaip greičiausias bekojis bėgikas. O. Pistoriusui yra amputuotos abi kojos, jis naudoja anglies pluošto lanksčius plokščius protezus. Turi pravardę „Bėgikas ašmenimis“ (*Blade Runner*). Didžiausi pasiekimai – per Atėnų Parolimpines žaidynes 2004 m. iškovota bronza 100 metrų bėgime ir auksas 200 metrų bėgime.

O. Pistoriusas labiausiai išgarsėjo rungtyniaudamas įvairaus lygio varžybose kartu su sveikais bėgikais. Po daugelio specialių patikrinimų sportininkas gavo leidimą dalyvauti 2011 m. pasaulio lengvosios atletikos čempionate Pietų Korėjoje  oficialiai varžytis su sveikais varžovais. O. Pistoriusas yra vienintelis negalią turintis atletas, besivaržantis su sveikais sportininkais. 2008 m. Tarptautinė lengvosios atletikos federacija neleido atletui varžytis su jo turimais protezais, kurie neva suteikia jam pranašumą prieš kitus sportininkus. Tačiau Tarptautinis sporto arbitražo teismas davė galutinį leidimą  sportininkui dalyvauti sveikųjų varžybose.

2011 m. pasaulio čempionate O. Pistoriusas pasiekė pusfinalio bėgimus ir užėmė 22 vietą tarp 39 sportininkų. Bėgikas dalyvavo ir 2012 m. vasaros olimpinėse žaidynėse, kur pateko į 400 m bėgimo pusfinalį.

2013 m. vasario mėnesį oficialiai apkaltintas žmogžudyste – vasario 14 d. nušovęs savo merginą Reeva Steenkamp. 2015 m. teismo pripažintas kaltu ir nuteistas šešeriems metams laisvės atėmimo; apeliacinis teismas padidino bausmę iki trylikos metų ir penkių mėnesių.

2021 m. lapkritį Pietų Afrikos kalėjimų valdžia pradėjo pirmuosius procedūrinius veiksmus, siekdama svarstyti Oskaro Pistoriaus, įkalinto už savo draugės nužudymą, lygtinį paleidimą. 2024 m. sausį lygtinai paleistas.

## Šaltiniai

## Nuorodos

* Sportininko tinklalapis
Bronius Bulka

**Bronius Bulka** (1927 m. liepos 24 d. Kirdeikiuose, Utenos apskritis – 2014 m. kovo 27 d. Vilniuje) – Lietuvos ekonomistas, spaudos darbuotojas.

## Biografija
1947 m. baigė Utenos valstybinę berniukų gimnaziją. 1948 m. Utenos apskrities laikraščio „Lenino keliu“ literatūrinis darbuotojas. 1949 m. „Komjaunimo tiesos“ stilistas. 1949–1950 m. Vilniaus apskrities laikraščio „Lenino keliu“ vertėjas. 1950–1951 m. „Komjaunimo tiesos“ korektorius, laiškų skyriaus ir valstiečių jaunimo skyriaus vedėjas. 1951–1953 m. Vilniaus srities laikraščio „Raudonoji žvaigždė“ vyresnysis korektorius ir žemės ūkio skyriaus literatūrinis darbuotojas.

1953 m. pradėjo dirbti Lietuvos radijo komitete: buvo žemės ūkio laidų redakcijos redaktorius, redakcijos vedėjas, paskutiniųjų žinių redakcijos vedėjas. Pradėjus transliuoti televizijos laidas, Lietuvos televizijos visuomeninių laidų atsakingasis redaktorius. 1954 m. baigė Vilniaus universiteto Ekonomikos fakulteto pramonės ekonomikos specialybę. 1961–1970 m. „Minties“ leidyklos ekonominių leidinių redakcijos redaktorius. 1970–1975 m. žurnalo „Liaudies ūkis“ redakcijos skyriaus vedėjas, 1975–1991 m. žurnalo vyriausiojo redaktoriaus pavaduotojas. Palaidotas Liepynės kapinėse .

Daugiausia rašė žemės ūkio ekonomikos temomis. Išvertė iš rusų kalbos įvairių knygų.

## Bibliografija
* Pasivyti pirmaujančius, padėti atsiliekantiems: publicistika. – Vilnius, 1960. – 43 p.

## Šaltiniai
Akbaitalas

**Akbaitalas** () – kalnų perėja rytų Pamyro kalnuose, Akbaitalo kalnagūbryje, Tadžikistane (Kalnų Badachšanas). Aukštis – 4655 m. Per šią perėją eina Pamyro trakto atkarpa Ošas-Chorogas.

## Šaltiniai
Ak Dovurakas

**Ak Dovurakas** () – miestas Rusijoje, pietų Sibire, Tuvoje. Įsikūręs Tuvos duburyje, prie Chemčiko upės, 309 km į vakarus nuo Kyzylo. Plentai į Kyzylą bei Abazą. Veikia asbesto kombinatas „Тываасбест“, šiluminė elektrinė.

## Istorija

Miesto pavadinimas tuvių kalba reiškia „baltas akmuo“. Ak Dovurakas įkurtas 1964 m. pradėjus asbesto gavybą.

## Šaltiniai
Akadijos nacionalinis parkas

**Akadijos nacionalinis parkas** () – nacionalinis parkas šiaurės rytų JAV, Meino valstijoje, kelete salų Atlanto vandenyno pakrantėje. Įkurtas 1916 m. ir apima 191 km² plotą.

Svarbiausia parko teritorija yra Maunt Dezerto sala. Taip pat priklauso dalis Ho (*au Haut*) salos, Beikerio sala bei dalis žemyno pakrantės (Šūdiko pusiasalio) ties Vinter Harboru. Akadijos nacionaliniame parke saugomi vaizdingi Rytų pakrantės kraštovaizdžiai ir nedaug paliesta gamta. Yra unikalus Samzo užutėkis – vienintelis Rytų pakrantės fiardas. Salos apaugusios mišriaisiais miškais, yra virš 500 aukštesniųjų augalų rūšių, daug įvairių samanų bei kerpių. Taip pat parke sutinkama virš 50 žinduolių rūšių (baltauodegiai elniai, briedžiai, bebrai, juodieji lokiai, lūšys, kojotai, lapės, dygliakiaulės, ondatros ir kt.), ~300 paukščių rūšių.


Image:Cadillac Mountain.jpg|Kadilako kalnas
Image:Acadia National Park Coastline.jpg|Uolinga vandenyno pakrantė
Image:CarriageRoadANP.jpg|Miško kelias (Maunt Dezerto saloje)
File:Sunset view of Acadia.JPG|Saulėlydis prie Frenšmano įlankos


## Šaltiniai
Akkurganas

**Akkurganas** () – miestas rytų Uzbekistane, Taškento vilajete, prie Angreno upės, 55 km į pietvakarius nuo Taškento. Rajono centras. Keliai į Činazą, Toytepą, Jangijulį. Maisto pramonė.

## Istorija

Akkurganas įkurtas 1935 m., miesto statusą gavo 1980 m.

## Šaltiniai
Akronas

**Akronas** () – miestas JAV šiaurės rytinėje dalyje, Ohajo valstijoje, į pietus nuo Klyvlendo. Įsikūręs prie Mažosios Kajahogos upės, 63 km į pietus nuo Erio ežero. Yra regioninis oro uostas. Akronas – svarbus chemijos, gumos pramonės centras, vykdoma mašinų gamyba. Yra Akrono universitetas (įkurtas 1870 m.).

## Istorija

Akronas pradėjo kurtis 1825 m., miesto statusą gavo 1865 m.

## Šaltiniai
Ion Antonescu

**Jonas Antonesku** (; 1882 m. birželio 15 d. – 1946 m. birželio 1 d.) – rumunų karininkas, valdęs Rumuniją antrojo pasaulinio karo metais, vėliau nuteistas už karo nusikaltimus. Antonesku, Rumunijos Armijos karininkas pagarsėjo 1907 m. valstiečių sukilime ir pirmojo pasaulinio karo metais. Tarpukariu simpatizavo antisemitinėms fašistinėms Nacionalinei krikščionių partijai ir Geležinei gvardijai. Buvo karinis atašė Prancūzijai, vėliau – generalinio štabo vadas, Oktaviano Gogos kabinete trumpai ėjęs gynybos ministro pareigas. Vėlyvajame ketvirtajame dešimtmetyje dėl politinių pažiūrų karaliaus Karolio II įsakymu buvo sulaikytas, tačiau vėl iškilo 1940 m. politinės krizės metu ir kartu su Geležinės gvardijos lyderiu Horijumi Sima įkūrė Nacionalinę Legionierių Valstybę. Sudaręs aljansą su Nacistine Vokietija ir Ašimi bei užsitikrinęs Hitlerio paramą, 1941 m. legionierių sukilimo metu Geležinę gvardiją eliminavo. Buvo ne tik šalies ir vyriausybės vadovas, bet 1941-43 m. kartu ėjo ir užsienio reikalų ministro pareigas. Po Barbarosos operacijos, kurioje dalyvavo ir jau tuomet Ašiai priklausanti Rumunija (ir kurios metu Rumunija atgavo TSRS aneksuotas Besarabiją ir Šiaurės Bukoviną) jis tapo ir Rumunijos maršalu.

Antonesku nepriklausomai nuo sąjunginės Vokietijos vykdė Holokaustą – jo metu išžudyta 400 000 Besarabijos, Ukrainos ir Rumunijos žydų bei Rumunijos čigonų.
Paryžiaus automobilių paroda

**Paryžiaus automobilių paroda** (, ) – viena didžiausių tarptautinių automobilių parodų pasaulyje, kas dvejus metus vykstanti Paryžiuje (Prancūzija). Parodą koordinuoja Tarptautinė automobilių gamintojų organizacija ().

Parodoje pristatomi nauji automobilių modeliai, technologijos, prototipai, koncepciniai automobiliai, sportiniai automobiliai (dalyvaujantys ralio, Formulės 1, 24 valandų Le Mano ir kitose lenktynėse).

## Istorija
Pirmą kartą surengta 1898 m., *Jardins des Tuileries* parke, Prancūzijos automobilių pramonės pradininko Albero de Diono. Tai buvo pirmasis tokio tipo renginys pasaulyje. Parodos plotas užėmė net 6 tūkst. m², buvo pristatyti 232 automobiliai, apsilankė apie 140 000 lankytojų. Pristatytų bearklių ekipažų savininkai turėjo savarankiškai įveikti 40 km kelią nuo Versalio iki Paryžiaus, kad tokia transporto priemonė būtų verta vietos parodų salėje.

1901 m. paroda vyko *Grand Palais* rūmuose. Be automobilių, taip pat eksponuoti dviračiai, valtys ir dirižabliai. Dėl Pirmojo pasaulinio karo paroda 1914–1918 m. nevyko. Paryžiaus automobilių paroda vėl surengta 1919 m., pristatytas Hispano-Suiza H6 automobilis.

Iki XX a. 4-ojo dešimtmečio tai buvo žymiausia automobilių paroda pasaulyje. 1950 m. buvo pristatytas Peugeot 403 modelis, pirmasis Prancūzijos gamintojų automobilis, varomas dyzelinu. 1954 m. lankytojų skaičius pirmą kartą perkopė 1 mln. Nuo 1962 m. paroda vyksta *Porte de Versailles* parodų centre. Iki 1986 m. vadinosi ***Salon de l’Automobile***; dabartinis pavadinimas suteiktas 1988 m. Paroda buvo rengiama kiekvienais metais iki 1976 m., vėliau buvo nuspręsta parodą rengti kas dveji metai pasekant Frankfurto automobilių parodos pavyzdžiu.

2002 m. buvo pristatyti 559 automobilių modeliai. 2004 m. parodoje apsilankė 1 461 000 lankytojų.

2010 m. pristatytas elektromobilis Renault Zoe.

## Šaltiniai

## Nuorodos

* Oficiali svetainė
Juozas Buivydas

**Juozas Buivydas** (1923 m. rugpjūčio 13 d. Kaune – 1996 m. gruodžio 29 d. Vilniuje) – Lietuvos dailininkas, spaudos darbuotojas.

## Biografija
Mokėsi Šiauliuose, Kaune, Maskvoje. Spaudoje pradėjo bendradarbiauti 1940 m. Pirmieji darbai išspausdinti savaitraštyje „Kuntaplis“. 1940–1941 m. laikraščio „Komjaunimo tiesa“ reporteris–apybraižininkas, 1944–1946 m. – žurnalo „Jaunimo gretos“ redaktorius. Vėliau žurnalo „Švyturys“ atsakingasis sekretorius, žurnalo „Šluota“ meninis redaktorius, laikraščių „Tiesa“, „Vakarinės naujienos“, LKP CK leidyklos dailininkas, laikraščio „Opozicija“ bendradarbis.

Dalyvavo respublikinėse ir tarptautinėse karikatūrų parodose, autorinė karikatūrų paroda „Žemės dėmės“. 

## Šaltiniai
Harmilas

**Harmilas** – negyvenama Dahlako salyno, esančio Raudonojoje jūroje ir priklausančio Eritrėjai, sala.
Saulius Atmanavičius

**Saulius Atmanavičius** (g. 1970 m. sausio 8 d.) – Lietuvos futbolininkas, gynėjas.

## Biografija

F. Finkelio auklėtinis. Baigęs karjerą pradėjo dirbti teisėju.

## Pasiekimai

* A lygos laimėtojas: 1990 m.
* Baltijos taurės laimėtojas: 1991 m.

## Nuorodos
* Footballdatabase.eu
* Worldfootball.net 
* Transfermarkt.co.uk
Arnas Balsevičius

**Arnas Balsevičius** (g. 1975 m. balandžio 17 d. Kaune) – buvęs Lietuvos futbolininkas.

## Biografija

Gimė Kaune. Žaidė „Minijos“ (1992; 1995), „Žalgirio“ (1993), „Geležinio vilko“ (1994), FBK (1997), „Karedos“ (1997; Lietuvos čempionas), „Klevo“ (1997), „Rangos-Politechnikos“ (1998), „Dainavos“ (1998) klubuose.

## Šaltiniai

## Nuorodos
*
Deivydas Lunskis

**Deivydas Lunskis** (g. 1977 m. liepos 12 d.) – Lietuvos futbolininkas, gynėjas.

## Biografija

Daug kartų atstovavo jaunimo rinktinėm, tapo A lygos čempionu, LFF taurės čempionu, daugkartinis tarptautinių turnyrų nugalėtojas. Per karjerą žaidė A lyga, I lyga, UEFA, europos lyga. Daugiausiai laiko praleidęs Šiaulių klube žaidėjas buvo komponuojamas su komandos simboliu.

Žaidė Logika-Klevas Šiauliai (1994–1995), Kauno Kareda (FBK Kaunas) (1995; 2001), Avakona Visaginas (1996), Klevas Šiauliai (1996–1997), Kareda Šiauliai (1997–2000; tapo čempionu), Atlantas Klaipėda (1999; 2003), FK Šilutė (2004), FK Šiauliai (2005–2012) Pakruojo „Kruoja“ (2013-2014).

Vėliau žaidė FK Juventa-99 Šiauliai, Kelmės FK-VJSM (2016), SANED Joniškis (2018, 2019) ekipose.

## Nuorodos
* Transfermarkt.co.uk
* Soccerway.com
Eugenijus Bukinas

**Eugenijus Bukinas** (g. 1957 m. sausio 1 d. Garliavoje, Kauno rajonas) – Lietuvos žurnalistas, diplomatas.

## Biografija
1980 m. Vilniaus universiteto Istorijos fakultete baigė žurnalistikos specialybę. 1988–1990 m. studijavo Maskvos diplomatinėje akademijoje.

1980–1988 m. LSSR užsienio reikalų ministerijos Spaudos ir informacijos skyriaus pirmasis sekretorius. 1990–1991 m. Lietuvos užsienio reikalų ministerijos Referentūros skyriaus pirmasis sekretorius, Užsienio reikalų ministerijos pirmasis sekretorius. 1991–1992 m. Nepriklausomų valstybių sandraugos šalių skyriaus vedėjas.

Nuo 1992 m. dienraščio „Lietuvos rytas“ vyriausiojo redaktoriaus pavaduotojas. Daugiausia rašė užsienio politikos klausimais, rengia komentarus. Vėliau dienraščio „Verslo žinios“ naujienų redaktorius. 2009–2012 m. Seimo nario Gedimino Navaičio padėjėjas-sekretorius, Migracijos departamento prie Vidaus reikalų ministerijos Bendrųjų reikalų skyriaus vyriausiasis specialistas.

## Šaltiniai
Julius Raliukonis

**Julius Raliukonis** (g. 1976 m. lapkričio 2 d. Vilniuje) – Lietuvos futbolininkas, gynėjas.

## Biografija

Žaidė Lokomotyvas Vilnius (1995–1996), Kareda Šiauliai (1997–1998; Lietuvos čempionas), Klevas Šiauliai (1997), Atlantas Klaipėda (1998, 2000–2001), Tauras Tauragė (2002), Inkaras Kaunas (2002), Vėtra Vilnius (2002–2007), FK Šiauliai (2008), Volin Luck, FC Livingston, BSV Bad Bleiberg (2009), FC Dornbirn (2010) klubuose.

## Nuorodos
* Footballdatabase.eu
* Eurofootball.lt
Dainius Šimkus

**Dainius Šimkus** (g. 1974 m. rugsėjo 13 d.) – buvęs Lietuvos futbolininkas, treneris.

## Biografija

Treneris – Sergejus Ivanovas. Žaidė „Tauro“ (1990–1993, 1996–1999, 2001–2007), „Karedos“ (1997; Lietuvos čempionas), „Inkaro“ (2002), „Pagėgių“ (2003, 2008) klubuose. Vėliau žaidė senjorų komandose, treniravo „Tauro“ komandą.

## Šaltiniai
Rolandas Vaineikis

**Rolandas Vaineikis** (g. 1968 m. spalio 25 d. Mažeikiuose) – Lietuvos futbolininkas, saugas.

## Pasiekimai

* A lyga: 1994, 1997, 1998 m.
* LFF taurė: 1996 m.
* LFF supertaurė: 1996 m.

## Įvarčiai rinktinėje

## Nuorodos
* Worldfootball.net
* Footballdatabase.eu
Žilvinas Žudys

**Žilvinas Žudys** (g. 1975 m. spalio 31 d.) – Lietuvos futbolininkas, gynėjas.

## Pasiekimai

* 1997, 1998 m. A lygos laimėtojas
* 1996, 1999 m. LFF taurės laimėtojas

## Nuorodos
* Worldfootball.net
Viktoras Ruokis

**Viktoras Ruokis** (1885 m. kovo 11 d. Daubariškėlėje, Daugėliškio valsčius, Švenčionių apskritis – 1971 m. gruodžio 26 d. Kaišiadoryse, palaidotas Petrašiūnų kapinėse Kaune) – Lietuvos dirvožemininkas, agrochemikas, Mokslų akademijos narys korespondentas, respublikinės premijos laureatas.

## Biografija
1898–1902 m. mokėsi Švenčionių miesto mokykloje, baigęs ją išvažiavo į Vilnių, privačiai mokėsi lotynų ir lenkų kalbų. 1904 m. įstojo į Vilniaus kunigų seminariją, bet po metų ją metė. Eksternu baigė gimnaziją Peterburge. 1912 m. I laipsnio chemijos specialybės diplomu baigė Odesos universitetą, 1914 m. baigė Maskvos žemės ūkio institutą.

1915–1917 m. tarnavo Rusijos imperijos kariuomenėje. Grįžęs į Lietuvą 1919 m. suorganizavo Dotnuvos vidurinę žemės ir miškų ūkio mokyklą. 1923 metų sausio mėnesį suoganizavo 23 Dotnuvos vidurinės žemės ir miškų ūkio mokyklos moksleivius- savanorius dalyvauti Klaipėdos užėmimo operacijoje, kuri įvyko 1923 metų sausio 10-15 dienomis.  1924–1941 m. Žemės ūkio akademijos dėstytojas, agrochemijos ir geognozijos katedros vedėjas, nuo 1931 m. ekstraordinatorinis profesorius.

1930 m. paskelbė Lietuvos dirvožemių klasifikaciją, parengė Pietų Lietuvos dirvožemių žemėlapį. Mokslo reikalais apkeliavo daugelį Europos šalių, lankėsi Tunise, Alžyre. Vokiečių okupacijos metais nušalintas nuo darbo Žemės ūko akademijoje; į darbą sugrįžo 1944 m., iki 1963 m. Lietuvos žemės ūkio akademijos Dirvožemio katedros vedėjas. 1945 m. suteiktas profesoriaus vardas. 1946–1949 m. vadovavo Lietuvos dirvožemių tyrimo ekspedicijai.

Propagavo sveiką gyvenimo būdą, apie tai buvo sukurtas dokumentinis kino filmas. 1964 m. prof. V. Ruokio iniciatyva pradėti organizuoti bėgimai Kačerginė–LŽŪA jo taurei laimėti. 

## Bibliografija
* *Dirvožemio mokslas*, 1930 m.
* *Bendroji ir istorinė geologija*, 1935 m.
* *Trąšų ir tręšimo mokslas*, 1935 m.
* *Lietuvos dirvožemių žemėlapis*, vienas iš autorių, 1951 m.
* *Kristalografija ir optinė uolienų minerologija*, 1966 m.

## Atminimas
1974 m. Lietuvos vadovybės nutarimu prof. V. Ruokio vardu buvo pavadinta viena Kėdainių rajono Dotnuvos–Akademijos gyvenvietės gatvė, 1990 m. – ir gatvė Kaišiadoryse. Namas Kaišiadoryse, Gedimino g. 68, kuriame 1957–1971 m. gyveno prof. V.Ruokis, buvo įtrauktas į Nekilnojamų kultūros vertybių registrą, tačiau 2008 m. nugriautas.

## Šaltiniai
Egidijus Žukauskas (1972)

**Egidijus Žukauskas** (g. 1972 m. kovo 20 d.) – Lietuvos futbolininkas.

2007 m. sausio viduryje pasirašė vienerių metų sutartį su Šiaulių „Šiaulių“ klubu.

## Pasiekimai

* A lygos laimėtojas: 1994, 1997 m.

## Išnašos
Stasys Baranauskas

**Stasys Baranauskas** (1962 m. gegužės 7 d. Kaune – 2026 m. vasario 7 d.) – buvęs Lietuvos futbolininkas, saugas, treneris.

## Karjera
Futbolą pradėjo žaisti 1971 m. Kaune, 1976 m. lankė Kauno sporto mokyklą. Pirmieji jo treneriai S. Stankus, V. Šilinskas. Žaidė Panevėžio „Ekrano“ ekipoje (1978–1980), Lietuvos jaunimo rinktinėje (1980). 1980 metais baigė Panevėžio internatinę sporto mokyklą. 

1980–1989 metais atstovavo Vilniaus „Žalgirio“ meistrų komandai – sužaidė 253 rungtynes ir pelnė 41 įvartį. 1987 metais su Vilniaus „Žalgiriu“ tapo pasaulio universiados futbolo varžybų laimėtoju, su Vilniaus klubu buvo SSRS čempionato bronzos medalininku. 1987 m. tapo SSRS tarptautinės klasės sporto meistru. 1987-siais baigė Vilniaus pedagoginį institutą.

14 kartų (1992–1993 m.) atstovavo Lietuvos rinktinei ir pelnė 1 įvartį, 1987–1988 m. buvo kviečiamas į SSRS olimpinę rinktinę ir sužaidė 14 rungtynių bei įmušė 4 įvarčius.

Taip pat žaidė užsienio klubuose: Petah Tikvos „Hapoel“ (1989 laimėjo 2 vietą ir Izraelio taurę), Jeruzalės „Hapoel“ (1990), "Klagenfurt" (1990–1991, Austrija), Vienos FAVAC (1991–1993), „Viena“ (1993–1994), „Geresdorf“ (1994–1995, Austrija), vėliau – Lietuvos komandose: Panevėžio „Ekrane“ (1995), Šiaulių „Karedoje“ (1996–1997; 1997 tapo Lietuvos čempionu), Vilniaus „Paneryje“ (1997–1998). 2002–2008 metais Mykolo Romerio universiteto komandos, 2008–2009 metais buvo Lietuvos jaunimo rinktinės treneriu.

## Pasiekimai
* 1996 m. A lygos laimėtojas
* 1996 m. LFF taurės laimėtojas
* 1996 m. LFF supertaurės laimėtojas

## Įvarčiai rinktinėje

## Nuorodos
* Footballdatabase.eu
* Worldfootball.net 

## Šaltiniai
Svajūnas Černiauskas

**Svajūnas Černiauskas** (g. 1970 m. rugpjūčio 15 d.) – Lietuvos futbolininkas, saugas.

## Biografija

Žaidė Inkaras Kaunas (1990, 1991), Atletas Kaunas (1990), Banga Kaunas (1991–1993), FBK Kaunas (1994–1996), Kareda Šiauliai (1997; Lietuvos čempionas), Ranga-Politechnika Kaunas (1997–1998), Lietava Jonava (1999–2003, 2005–2006, 2009), Nevėžis Kėdainiai (2007) klubuose, Lietuvos rinktinėje.

## Nuorodos
* Footballdatabase.eu
Arvydas Korsakovas

**Arvydas Korsakovas** (g. 1963 m. rugpjūčio 5 d.) – buvęs Lietuvos futbolininkas, puolėjas.

## Biografija

Žaidė Banga Kaunas (1989 Lietuvos čempionas, 1990–1993), FBK Kaunas (1994–1995, 1997), Kareda Šiauliai (1996), Ranga-Politechnika Kaunas (1997–1998), Lietava Jonava (2001–2004) klubuose, Lietuvos rinktinėje.

## Nuorodos
* Worldfootball.net 
* Footballdatabase.eu
Kazimieras Budrys (1957)

**Kazimieras Budrys** (1957 m. rugpjūčio 7 d. Čiuluose, Mindūnų apylinkė, Molėtų rajonas – 2013 m. spalio 30 d. Vilniuje) – Lietuvos pedagogas, žurnalistas, redaktorius.

## Biografija
1975 m. baigė Molėtų vidurinę mokyklą, 1979 m. Vilniaus valstybinio pedagoginio instituto Lietuvių kalbos ir literatūros fakultetą.

1979–1985 m. Avižienių vidurinės mokyklos (Vilniaus raj.) mokytojas. 1985–1988 m. laikraščio „Vakarinės naujienos“ socialinių problemų skyriaus korespondentas. 1988–1991 m. laikraščio „Komjaunimo tiesa“ (nuo 1990 m. „Lietuvos rytas“) laiškų, socialinių problemų skyriaus vedėjas. 1991–1993 m. laikraščio „Tiesa“ vyresnysis korespondentas. 1993 m. savaitraščio „Savaitės žodis“ redaktoriaus pavaduotojas, savaitraščio „Baltijos birža“ vyr. redaktorius. Nuo 1993 m. gruodžio mėn. – žurnalo „Karys“ redaktoriaus pavaduotojas. Daugiausia rašė sveikatos apsaugos, teisėtvarkos bei teisėsaugos, Lietuvos kariuomenės temomis.

## Šaltiniai
Deividas Bučinskas

**Deividas Bučinskas** (g. 1976 m. kovo 29 d. Kaune) – buvęs Lietuvos futbolininkas.

## Biografija

Gimė Kaune, čia ir žaidė futbolą. Pirmasis treneris L. Ramanauskas. Žaidė „Inkaro“ (1995) ir „Rodiklio“ (2006) klubuose, buvo Lietuvos jaunių rinktinių, Lietuvos LOSC, Kauno „Rangos–Politechnikos“, „Inkaro“ ir „Rodiklio“ vartininkas. Nors 1994 m. žaidė Lietuvos U18 rinktinėje, tačiau joje neįsitvirtino.

Taip pat žaidė salės ir paplūdimio futbolą.

## Šaltiniai
Algimantas Budrys (1950)

**Algimantas Budrys** (g. 1950 m. birželio 5 d. Paužuoliuose, Alantos valsčius, Utenos apskritis) – Lietuvos sporto žurnalistas, redaktorius.

## Biografija
1964 m. baigė Mindūnų aštuonmetę mokyklą, 1967 m. Molėtų vidurinę mokyklą, 1972 m. Vilniaus universitetą, įgydamas žurnalisto specialybę.

1972–1976 m. laikraščio „Sportas“ redakcijos korespondentas, atsakingasis sekretorius. 1976–1984 m. žurnalo „Jaunimo gretos“ vyresnysis redaktorius, skyriaus redaktorius. 1984–1990 m. dienraščio „Tiesa“ sporto skyriaus vedėjas, kultūros skyriaus vedėjas, atsakingasis sekretorius. Nuo 1990 m. dienraščio „Lietuvos rytas“ vyriausiojo redaktoriaus Gedvydo Vainausko pavaduotojas, nuo 1992 m. pirmasis pavaduotojas. Vienas iš UAB „Lietuvos rytas“ akcininkų (2024 m. – 8,59 %). Krepšinio klubo „Lietuvos rytas“ viceprezidentas.

Parašė apybraižų, humoreskų, straipsnių, apžvalgų, reportažų sporto, kultūros, vidaus politikos temomis.

## Bibliografija
* Vikruolis iš Stadiono gatvės: vaikams / iliustr. Valentinas Ajauskas. – Vilnius: Vaga, 1983. – 56 p.: iliustr.

## Įvertinimas
* 2004 m. ordino „Už nuopelnus Lietuvai“ Riterio kryžius
* 2010 m. LTOK „Olimpinė žvaigždė“

## Šaltiniai
Algimantas Budrys

**Algimantas [[Budrys]]**:

* Algimantas Budrys (1950) – sporto žurnalistas, redaktorius;
* Algimantas Budrys (1956) – politinis ir visuomenės veikėjas.
Saulius Butkus

**Saulius Butkus** (g. 1976 m. rugsėjo 20 d.) – Lietuvos futbolininkas, saugas.

## Biografija

Žaidė Inkaras Kaunas (1995–1999, 2001–2002), Kareda Šiauliai (2000), FBK Kaunas (2001), Sūduva Marijampolė (2003–2005), FK Šiauliai (2006), Nevėžis Kėdainiai (2006), Rodiklis Kaunas (2007) klubuose.

## Nuorodos
* Worldfootball.net
Rimantas Kazlauskas

**Rimantas Kazlauskas** (g. 1973 m. gegužės 8 d.) – Lietuvos futbolininkas.

## Biografija

Žaidė Inkaras Kaunas (1991, 1994–1997), Ranga-Politechnika Kaunas (1995), Nevėžis Kėdainiai (2002), Neris Karmėlava (2003–2004) komandose.

Sužaidė 1 rungtynes Lietuvos rinktinėje

## Nuorodos
* Eu-football.info
Minvydas Matlašaitis

**Minvydas Matlašaitis** (g. 1964 m. balandžio 7 d.) – buvęs Lietuvos futbolininkas.

## Biografija

Žaidė „Inkare“ (1993–1997), su kuriuo 1995 ir 1996 m. tapo Lietuvos čempionu. Vėliau žaidė „Intero“ komandoje. Baigęs karjerą dar žaidžia veteranų komandose. 2022 m. dirbo VDU Ugnės Karvelis gimnazijoje kūno kultūros mokytoju.

## Šaltiniai
Andrius Upstas

**Andrius Upstas** (g. 1969 m. sausio 16 d.) – buvęs Lietuvos futbolininkas, saugas.

## Pasiekimai

* A Lyga: 1991 m.
* LFF taurės laimėtojas: 1991 m.
* LFF supertaurės laimėtojas: 1995 m.
* Baltijos futbolo taurės laimėtojas: 1992 m.

## Įvarčiai rinktinėje

## Nuorodos
* Footballdatabase.eu
* Worldfootball.net
Vytautas Vaškūnas

**Vytautas Vaškūnas** (g. 1971 m. rugsėjo 14 d.) – buvęs Lietuvos futbolininkas, treneris.

## Biografija

Žaidė gynėju Atletas Kaunas (1990), Inkaras Kaunas (1992–1999), Inkaro veteranai Kaunas (2002), Atlantas Klaipėda (2002), Nevėžis Kėdainiai (2004–2005), FTB-Flintas Kaunas (2009) komandose.

2012 m. dirbo Lietuvos vaikinų iki 17 m. futbolo rinktinės treneriu.

Nuo 2020 m. dirbo FK Kauno Žalgiris jaunimo komandos treneriu.

Buvo LFF vykdomojo komiteto nariu, tačiau 2018 metais buvo pašalintas iš pareigų. 

2023 m. spalio mėn. V.Vaškūnui buvo pateikti kaltinimai byloje dėl išpuolio prieš buvusį LFF prezidentą Liutaurą Varanavičių.

## Nuorodos
* Worldfootball.net 

## Šaltiniai
Ramūnas Stonkus

**Ramūnas Stonkus** (g. 1970 m. gruodžio 31 d.) – Lietuvos futbolininkas, gynėjas.

## Pasiekimai

* A Lygos laimėtojas: 1991, 1992 m.
* LFF taurės laimėtojas: 1991, 1993, 1994 m.
* Baltijos taurės laimėtojas: 1991

## Įvarčiai rinktinėje

## Išnašos
Donatas Bučelis

**Donatas Bučelis** (g. 1969 m. balandžio 1 d. Vilniuje) – Lietuvos radijo žurnalistas, redaktorius.

## Biografija
Tėvas žurnalistas Alfonsas Balys Bučelis, sesuo Eglė Bučelytė. 1987 m. baigė Vilniaus 23–iąją vidurinę mokyklą, 1993 m. – Vilniaus universiteto Komunikacijos fakulteto Žurnalistikos institutą.

1990–1992 m. radijo stoties „M-1“ žinių redaktorius. 1992–1997 m. radijo stoties „M–1“ programų direktorius,  1998–2000 m. radijo stočių Taline programų direktorius, nuo 2001 m. „Radiocentro“ programų direktorius.

## Šaltiniai
Petras Glodenis

**Petras Glodenis** (1943 m. vasario 19 d. Telšiuose – 2003 m. liepos 29 d. Rietave) – Lietuvos futbolininkas.

## Biografija

Kilęs nuo Telšių. Žaidė Mastis Telšiai, Žalgiris Vilnius komandose. 1965 m. ir 1973 m. geriausias Lietuvos futbolininkas (tuomet žaidė „Žalgiryje“).

## Išnašos

## Nuorodos
* Worldfootball.net
Gintautas Kaledinskas

**Gintautas Kaledinskas** (1942 m. gruodžio 17 d. Klaipėdoje – 1998 m. liepos 25 d. Vilniuje) – buvęs Lietuvos futbolininkas, vėliau futbolo treneris. 1966 m. geriausias Lietuvos futbolininkas, TSRS sporto meistras (1966), LTSR nusipelnęs treneris (1987).

## Biografija

Futbolą pradėjo žaisti Kauno Adomo Mickevičiaus vidurinėje mokykloje, pirmasis treneris – Vladas Danilevičius. 1957 m. pradėjo lankyti sporto mokyklą Ąžuolyne. 1975 m. baigė KKI.

1960–1962 m. žaidė „Bangoje“, 1961 m. su „Bangos“ jaunių komanda laimėjo TSRS pirmenybių bronzą. Vėliau 10 metų žaidė „Žalgirio“ meistrų komandoje. 1973 m. baigęs profesionalo karjerą dėstė kūno kultūrą Vilniaus elektromechanikos technikume.

1981–1983 ir 1985–1996 m. dirbo „Žalgirio“ meistrų komandos trenerių asistentu. 1982 m. jo treniruojamas „Žalgiris“ iškovojo teisę žaisti TSRS aukščiausiojoje lygoje.

1998 m. žuvo autoavarijoje.

## Šaltiniai
Alfonsas Balys Bučelis

**Alfonsas Balys Bučelis** (1937 m. spalio 26 d. Linkonyse, Adutiškio valsčius, Švenčionių apskritis – 1997 m. rugsėjo 21 d. Vilniuje) – Lietuvos žurnalistas, fotografas.

## Biografija
1960 m. Vilniaus universiteto Istorijos-filologijos fakultete baigė žurnalistikos specialybę.

Nuo 1960 m. telegramų agentūros ELTA korespondentas, fotokronikos skyriaus vyriausias redaktorius, nuo 1967 m. – vėl korespondentas. 1972–1990 m. Eltos direktoriaus pavaduotojas, 1990–1992 m. politikos apžvalgininkas, nuo 1992 m. Eltos korespondentas.

Sudarė du fotografijų albumus „Tarybų Lietuva“ (1976 m., su Antanu Dakinevičiumi), rašė mokslo ir kultūros, vidaus ir užsienio politikos klausimais. 1974–1981 m. Lietuvos fotografijos meno draugijos pirmininkas.

## Įvertinimas
* 1970 m. Vinco Mickevičiaus-Kapsuko premija
* 1975 m. LTSR nusipelnęs žurnalistas
* 1991 m. Sausio 13-osios atminimo medalis 

## Šaltiniai
Stasys Danisevičius

**Stasys Danisevičius** (1957 m. rugsėjo 17 d. Panevėžyje – 2024 m. gegužės 12 d. Vilniuje) – buvęs Lietuvos futbolininkas, saugas.

## Biografija
TSRS sporto meistras (1979 m.) Pirmasis treneris – A.Balilionis (Panevėžys). Žaidė Vilniaus „Žalgiryje“ (1976–1986 gegužės mėn.), Iskra Smolensk (1980), Kolos Nikopol (1986), Klaipėdos „Atlante“ (1987–1988), Vilniaus „Panerio“ (1990–1992) komandose, Lietuvos rinktinėje. 1979 ir 1984 m. geriausias Lietuvos futbolininkas. „Žalgiryje“ sužaidė 288 rungtynes, įmušė 34 įvarčius. 1987 m. buvo išrinktas geriausiu LTSR futbolininku. Aukštasis išsilavinimas (1979 m. baigė LVKKI)

## Šaltiniai

## Nuorodos
* Footballdatabase.eu
* Worldfootball.net
Valdas Kasparavičius

**Valdas Kasparavičius** (g. 1958 m. sausio 17 d. Marijampolėje) – buvęs Lietuvos futbolininkas, gynėjas, TSRS sporto meistras.

## Biografija

Pirmasis treneris - J.Brazauskas Marijampolė. Žaidė TSRS olimpinėje rinktinėje. 1986 m. baigė Vilniaus pedagoginį institutą.

## Nuorodos
* 90minut.pl
* Footballdatabase.eu
* Worldfootball.net
Raimondas Gečas

**Raimondas Gečas** (g. 1968 m.) – buvęs Lietuvos futbolininkas.

## Biografija

Visą karjerą praleido Mažeikių komandose. 1994 su ROMAR tapo Lietuvos čempionu. 2006 m. ir vėliau žaidė salės futbolo komandose, žaidė „Mažeikių naftos“ ir „Elektrinės“ komandose.

## Šaltiniai
Darius Dilda

**Darius Dilda** (g. 1963 m. rugsėjo 30 d. – mirė 2021 m. gegužės 28 d.) – buvęs Lietuvos futbolininkas, vartininkas.

## Biografija

Žaidė „Tauro“, „Sakalo“, ROMAR, „Karedos“ klubuose. 1994 m. Lietuvos čempionas su ROMAR.

Mirė 2021 m., palaidotas Ginkūnų kapinėse.

## Šaltiniai
Alfonsas Buckus

**Alfonsas Buckus** (g. 1945 m. spalio 22 d. Gėlūnai, Eišiškių apskritis) – Lietuvos televizijos žurnalistas, redaktorius.

## Biografija
1971 m. Vilniaus universiteto Istorijos ir filologijos fakultete baigė žurnalistikos specialybę.

1963–1964 m. ir 1968–1971 m. Vilniaus universiteto laikraščio „Tarybinis studentas“ atsakingasis sekretorius. 1971 m. pabaigoje pradėjo dirbti Lietuvos televizijos Jaunimo ir vaikų redakcijoje. Pagrindinė darbo tema – jaunimo gyvenimo problemos, laisvalaikis. Nuo 1992 m. – Lietuvos TV ekonominių ir kaimo laidų kūrybinio susivienijimo vyriausias redaktorius, vadovavo kūrybinei grupei „Po savo stogu“, rengiančiai laidas kaimui ir apie kaimo žmones.  LTV2 laidos „Sietynas“ vedėjas.

## Įvertinimas
* 1994 m. „Auksinė bitė“ už laidų ciklą „Po savo stogu“.

## Šaltiniai
Jonas Bružikas

**Jonas Bružikas** (1897 m. gegužės 20 d. Tvarkiškiai, Garliavos valsčius Kauno apskritis – 1973 m. kovo 13 d. San Paulas, Brazilija) – Lietuvos kunigas, jėzuitas, redaktorius.

## Biografija
Baigė Veiverių mokytojų seminariją, 1922 m. – Žemaičių kunigų seminariją. Aukštuosius filosofijos ir teologijos mokslus baigė Olandijos ir Austrijos jėzuitų universitetuose.

1930–1931 m. redagavo religinius žurnalus „Žvaigždė“ ir „Misijos“. Bendradarbiavo kunigams skirtame žurnale „Tiesos kelias“. Parašė religinių knygelių, išspausdino vertimų. 

## Šaltiniai
2011 m. Afrikos krepšinio čempionatas

**2011 m. Afrikos krepšinio čempionatas** buvo 26-as FIBA Afrikos čempionatas, vykęs 2011 m. rugpjūčio 17-28 dienomis Madagaskare. Čempionatas turėjo vykti Dramblio Kaulo Kranto Abidžano mieste, tačiau dėl vietinių neramumų buvo nuspręsta varžybas perkelti į Madagaskarą.

Čempionate pirmą kartą istorijoje triumfavo Tuniso vyrų krepšinio rinktinė, finale 67–56 nugalėjusi Angolą. Tokiu būdu Tuniso rinktinė pateko į 2012 m. olimpines žaidynes Londone.

## Galutinė rikiuotė

## Šaltiniai
Leonas Braziulis

**Leonas Braziulis** (g. 1941 m. spalio 9 d. Norvaišiai, Pakruojo valsčius) – Lietuvos žurnalistas, redaktorius, kraštotyrininkas.

## Biografija
1963 m. Vilniaus universitete baigė žurnalistiką.

1963–1994 m. laikraščio „Tiesa“ redakcijos laiškų ir masinio darbo informacijos ir sporto skyrių literatūrinis darbuotojas, sporto, informacijos bei kultūros skyrių vedėjas, atsakingasis sekretorius ir redaktoriaus pavaduotojas bei atsakingasis sekretorius–redaktoriaus pavaduotojas. 1994–1995 m. dienraščio „Lietuva“ atsakingasis sekretorius, 1995 m. rugpjūčio–spalio mėn. dienraščio „Diena“ atsakingasis sekretorius. Nuo 1995 m. dienraščio „Lietuvos rytas“ priedo „Sostinė“ atsakingasis sekretorius, 1997–2005 m. dienraščio „Lietuvos rytas“ atsakingojo sekretoriaus pavaduotojas. Daugiausia rašo sporto, automobilizmo, etnokultūros, kraštotyros bei gamtosaugos temomis. 

## Bibliografija
* *Pajūrio pušys*, Vilnius: Vaga, 1983 m.
* *Lietuvos valsčiai: [[Lygumai]]. [[Stačiūnai]]*, vienas autorių, Vilnius: Versmė, 2001 m.

## Šaltiniai
Kęstutis Aleksandravičius

**Kęstutis Aleksandravičius** (g. 1962 m. kovo 17 d.) – buvęs Lietuvos futbolininkas.

## Biografija

Aktyviąją karjeros dalį praleido „Ekrano“ klube, kuriame žaidė bent nuo 1984 m. Su „Ekranu“ 1985 ir 1993 m. tapo Lietuvos čempionu, 1985 m. laimėjo „Tiesos“ taurę.

## Šaltiniai
Darius Magdišauskas

**Darius Magdišauskas** (g. 1969 m. liepos 14 d.) – buvęs Lietuvos futbolininkas, treneris.

## Biografija

Trenerio darbą pradėjo švedų mėgėjų klube „Hillringsbergs“, po to 2007 m. sausį tapo FK Šiauliai vyr. treneriu, tačiau komandos rezultatams netenkinant vadovų, paliko komandą.

## Pasiekimai

* 1989 m. Baltarusijos čempionas
* 1994 m. Lietuvos čempionas

## Įvarčiai rinktinėje

## Išnašos

## Nuorodos
* Worldfootball.net
Saulius Vilčiauskas

**Saulius Vilčiauskas** (g. 1971 m. balandžio 10 d.) – buvęs Lietuvos futbolininkas.

## Biografija

Didžiąją karjeros dalį žaidė Klaipėdos komandose. Žaidė puolėju Granitas Klaipėda (1991–1993), ROMAR Mažeikiai (1994–1995; Lietuvos čempionas) komandose.

## Šaltiniai
Vytautas Apanavičius

**Vytautas Apanavičius** (g. 1973 m. kovo 12 d.) – buvęs Lietuvos futbolininkas, saugas.

## Pasiekimai

* 1993 m. A Lygos laimėtojas

## Nuorodos
* Footballdatabase.eu
Arūnas Brazauskas

**Arūnas Brazauskas** (g. 1956 m. balandžio 28 d. Kaune) – Lietuvos žurnalistas.

## Biografija
1974–1979 m. Vilniaus universitete studijavo ekonominę kibernetiką.

1979–1987 m. Filosofijos, sociologijos ir teisės instituto inžinierius programuotojas, 1987–1988 m. – kooperatyvo „Viltis“ skyriaus vedėjas, 1988–1989 m. – kooperatyvo „Gairė“ direktorius. 1989–1990 m. Vilniaus miesto plano komisijos vyr. ekonomistas, 1990–1991 m. laikraščio „Lietuvos aidas“ spec. korespondentas, 1991 m. – Krašto apsaugos departamento Sistemų vystymo skyriaus viršininkas, 1992–1993 m. – žurnalo „Veidas“ Ekonomikos skyriaus vedėjas. 1994–1996 m. – telegramų agentūros ELTA Ekonomikos skyriaus vedėjas, 1994–2009 m. savaitraščio „Verslo žinios“ vyriausiojo redaktoriaus pavaduotojas,  apžvalgininkas, žurnalo „Iliustruotasis mokslas“ redaktorius, 2009–2010 m. – Internetinio naujienų portalo „Balsas.lt“ vyriausiasis redaktorius, 2010–2012 m. savaitraščio  „Balsas.lt savaitė“ vyriausiasis redaktorius. Nuo 2013 m. vasario mėn. – radijo „Laisvoji banga“ programų vadovas. 2014 – 2017 m. savaitraščio „Veidas“ laikinas vyr. redaktorius, vyr. redaktoriaus pavaduotojas. Nuo 2017-jų gruodžio dirba Lietuvos nacionalinės Martyno Mažvydo bibliotekos (LNB) Informacijos politikos ir analitikos skyriuje.

Daugiausia rašo ekonomikos ir politikos temomis. Yra sukūręs dokumentinių filmų scenarijų, paskelbęs knygų recenzijų „7 meno dienose“, „Šiaurės Atėnuose“. LNB su bendraautoriais kūrė laidas „Knyginyčia“.

1989–1991 m. Lietuvos Nikolajaus Rericho draugijos pirmininko pavaduotojas, 1988–1990 m. Lietuvos žaliųjų judėjimo Koordinacinės tarybos narys.

## Šaltiniai
Darius Butkus

**Darius Butkus** (g. 1972 m. lapkričio 11 d., Kretingoje) – buvęs Lietuvos futbolininkas, treneris.

## Biografija

1984 m. pateko į Panevėžio sporto internatą. Nuo 1989 m. žaidė Panevėžio „Ekrano“ pagrindinėje komandoje, su kuria 1993 m. tapo Lietuvos čempionu. 1994 m. po rimtos traumos baigė profesionalo karjerą, tačiau žaidė Nevėžis Kėdainiai (1999–2001), Vienybė Ukmergė (2002) komandose. Vėliau Panevėžyje treniravo vaikus, 2007 m. pakviestas treniruoti Panevėžio „Ekrano“ dublerių komandą. Nuo 2007 m. liepos iki sezono pabaigos treniravo pagrindinę komandą. 2009 m. paskirtas vadovauti Panevėžio futbolo akademijai.

2000–2005 m. dirbo jaunių (iki 17 ir iki 19 m.) rinktinėse, 2010 m. birželį paskirtas Lietuvos U-16 rinktinės vyr. treneriu.

## Nuorodos
* Footballdatabase.eu

## Išnašos
Romas Čižas

**Romas Čižas** (g. 1961 m. vasario 13 d.) – buvęs Lietuvos futbolininkas.

## Biografija

1981 m. pateko į FK Žalgiris meistrų komandą. Vėliau žaidė Vilniaus, Klaipėdos, Panevėžio komandose, su „Ekranu“ 1993 m. laimėjo Lietuvos pirmenybių auksą. Žaidė „Ekrano senjorų“ ekipoje.

## Šaltiniai
Giedrius Juzelėnas

**Giedrius Juzelėnas** (g. 1962 m. kovo 6 d.) – buvęs Lietuvos futbolininkas, saugas.

## Biografija

Žaidė Ekranas Panevėžys klube, su kuriuo 1985 ir 1993 m. tapo Lietuvos čempionu.

## Nuorodos
* Footballdatabase.eu
Albertas Klimavičius

**Albertas Klimavičius** (g. 1957 m. lapkričio 14 d.) – buvęs Lietuvos futbolininkas, treneris.

## Biografija

Žaidė gynėju Ekranas Panevėžys klube, su kuriuo tapo Lietuvos čempionu. Yra žaidęs Lietuvos rinktinėje.

Nuo 2011 m. Kruoja Pakruojis klubo vyr. treneris.

Sūnūs Arūnas Klimavičius ir Linas Klimavičius taip pat futbolininkai.

## Pasiekimai

* A lygos laimėtojas: 1985, 1993 m.

## Nuorodos
* Footballdatabase.eu
Dainius Lukšys

**Dainius Lukšys** (g. 1972 m. balandžio 13 d.) – buvęs Lietuvos futbolininkas, gynėjas.

## Laimėjimai
* A lyga (1993 m.)

## Nuorodos
* Footballdatabase.eu
* Worldfootball.net
Balys Brazdžionis

**Balys Brazdžionis** (1916 m. gruodžio 3 d., senuoju stiliumi lapkričio 20 d. Žaliosios viensėdyje, Piniavos valsčius, Panevėžio apskritis – 1996 m. spalio 6 d. Čikagoje, JAV) – Lietuvos žurnalistas.

## Biografija
Nuo 1934 m. bendradarbiavo leidiniuose Jaunasis ūkininkas, Ūkininkas, „Ūkininko patarėjas“, „Karys“, „Lietuvos žinios“, „Pavasaris“.

Nuo 1947 m. gyveno Anglijoje. Buvo Bredfordo lietuvių sąjungos pirmininkas, rašinius spausdino laikraščiuose „Britanijos lietuvis“, „Išeivių draugas“. Nuo 1952 m. gyveno JAV, Čikagos radijo programos biuletenio „Pasaulio lietuvių žinios“ redaktorius ir žurnalo „Karys“ karių gyvenimo skyriaus vedėjas, fotokorespondentas, rašė į laikraščius „Draugas“, „Darbininkas“, „Tėviškės žiburiai“.

## Šaltiniai
Viktoras Olšanskis

**Viktoras Olšanskis** (g. 1969 m. kovo 14 d.) – buvęs Lietuvos futbolininkas, saugas.

## Pasiekimai

* Latvijos lygos laimėtojas: 1999, 2001 m.
* Latvijos taurės laimėtojas: 2001 m.
* Baltijos futbolo taurės laimėtojas: 1992 m.

## Įvarčiai rinktinėje

## Šaltiniai

## Nuorodos
* Footballadatabase.eu
* Worldfootball.net
Audrius Marcinkevičius

**Audrius Marcinkevičius** (g. 1974 m. liepos 24 d.) – buvęs Lietuvos futbolininkas, saugas.

## Pasiekimai

* A lygos čempionas: 1993 m.

## Nuorodos
* Weltfussball.de
Arvydas Mykolaitis

**Arvydas Mykolaitis** (g. 1959 m. birželio 29 d.) – buvęs Lietuvos futbolininkas, saugas.

## Biografija

Žaidė Ekranas Panevėžys (1985 ir 1993 m. Lietuvos čempionas), Žydrius Marijampolė (1994) komandose.

## Nuorodos
* Footballdatabase.eu
Linas Niurka

**Linas Niurka** (g. 1965 m. balandžio 22 d.) – buvęs Lietuvos futbolininkas, saugas.

## Biografija

Žaidė Ekranas Panevėžys klube iki 1997 m. (1985 ir 1993 m. Lietuvos čempionas).

## Trenerio karjera
2022 m. įgijo UEFA B trenerio licenciją.

## Nuorodos
* Footballdatabase.eu
Raimondas Petrukaitis

**Raimondas Petrukaitis** (g. 1972 m. balandžio 14 d.) – buvęs Lietuvos futbolininkas, gynėjas.

## Biografija

Karjerą praleido Ekranas Panevėžys klube, kur 1993 m. tapo Lietuvos čempionu ir šiame klube žaidė iki 2000 m.

## Nuorodos
* Footballdatabase.eu
Andrius Štaliūnas

**Andrius Štaliūnas** (g. 1972 m. rugsėjo 1 d.) – buvęs Lietuvos futbolininkas, gynėjas.

## Pasiekimai

* A Lyga: 1993 m.
* LFF taurės laimėtojas: 1998 m.
* LFF supertaurės laimėtojas: 1998 m.

## Nuorodos
* Footballdatabase.eu
* Worldfootball.net
Darius Spetyla

**Darius Spetyla** (g. 1969 m. spalio 14 d.) – Lietuvos futbolininkas, vartininkas.

## Pasiekimai

* A lygos laimėtojas: 1991, 1992 m.
* LFF taurės laimėtojas: 1991, 1993, 1994, 1997 m.

## Nuorodos
* Footballdatabase.eu
* Worldfootball.net
Dainius Šuliauskas

**Dainius Šuliauskas** (g. 1973 m. rugpjūčio 27 d.) – buvęs Lietuvos futbolininkas, gynėjas.

## Biografija

Daugiausia žaidė Žalgiris Vilnius klube, su kuriuo tapo Lietuvos čempionu. Žaidęs Lietuvos rinktinėje.

## Laimėjimai

* A lyga: 1991, 1992 m.
* LFF taurė: 1991, 1993, 1994, 1997 m.
* Baltijos taurė: 1991, 1997 m.

## Įvarčiai rinktinėje

## Išnašos
Jamie Hamill

**Jamie Hamill** (g. 1986 m. liepos 29 d. Irvine) – buvęs škotų futbolininkas, saugas. 

## Karjera
Profesionalo karjerą pradėjo 2007 m. Kilmarnock FC. Sužaidė 135 rungtines ir pelnė 15 ivarčių.

2011 m. gegužės 25 d. pasirašė trejų metų sutarti su sostinės Hearts klubu. Debiutavo išvykos rungtinėse Europos lygoje prieš vengrų Paksi SE komandą. Pelnė baudos smūgį. Rungtinės baigėsi rezultatu 1-1.

## Rinktinės
Dešimt kartų žaidė Škotijos jaunimo iki 21 rinktinėje 2007 m. ir 2008 m.

## Šaltiniai

## Nuorodos
* Jamie Hamill karjera ir statistika
Valerijus Belousas

**Valerijus Belousas** (g. 1965 m. vasario 6 d. Vilniuje) – buvęs Lietuvos futbolininkas.

## Biografija

Karjerą pradėjo „Pažangos“ komandoje. Vėliau žaidė Vilniaus ir Klaipėdos meistrų komandose. Lietuvos Makabi Vilnius (1990–1992) komandoje, su kuria 1992 m. laimėjo Lietuvos taurę. Vėliau trumpam perėjo į Alytaus „Snaigę“.

## Nuorodos
* Белоус Валерий (Footballfakts.ru)
Vytautas Karvelis

**Vytautas Karvelis**:

* Vytautas Karvelis (1933) – pedagogas, psichologas;
* Vytautas Karvelis (1972) – futbolo žaidėjas;
* Henrikas Vytautas Karvelis – statybos inžinierius konstruktorius.
Vytautas Karvelis (1972)

**Vytautas Karvelis** (g. 1972 m. balandžio 1 d.) – buvęs Lietuvos futbolininkas, puolėjas.

## Pasiekimai

* 1991, 1992 m. A lygos laimėtojas
* 1991, 1993, 1994 m. LFF taurės laimėtojas

## Nuorodos
* Worldfootball.net
KV-9

**KV-9** (), *Objektas 229* () – eksperimentinis tarybinis sunkusis tankas, sukurtas 1941 m.

## Istorija
Išanalizavusi sunkiųjų tankų panaudojimo rezultatus tarybinė vadovybė nurodė sukurti sunkųjį artilerinį (šturmo) tanką. Norėta sukurti tanką, kuris būtų universalus – tiktų kovoti tiek su įtvirtinimais, tiek su tankais.

Pagrindinis numatytas ginklas buvo 1941 m. gruodį inžinierių V. Sidorenkos ir N. Usenkos sukurta 122 mm tankinė haubica U-11 (), šaudanti atskirojo užtaisymo šaudmenimis. Vertikalaus taikymo intervalas yra nuo -4° iki +19,5°. Naudoti haubicos M-30 šaudmenys. Šaudmenų komplekte buvo 48 haubicos šoviniai pabūklui ir 2646 šoviniai trims kulkosvaidžiams DT. Tankas naudoja teleskopinį taikiklį TMFD ().
Tanko įgula – 4 tankistai (du korpuse, du – bokšte).

Tanko bokštas yra modifikuotas KV-1 bokštas. Padidinus šarvuotumą korpuso priekinis šarvas yra 135 mm, bokšto priekio – 210 mm, bokšto viršaus šarvas – 40 mm.

Naujas tankas buvo kuriamas 1941–1942 m. Tuo metu buvo sukurtas vienas prototipas, pavadintas „Objektu 229“. Vėliau buvo rekomenduotas priimti į ginkluotę ir pavadintas KV-9.

Buvo numatyta pagaminti pirmoji tankų partija iš 10 egzempliorių, tačiau šioje partijoje buvo pagamintas tik 1 tankas.

1942 m. tanko KV-1 bazėje buvo pagaminti bandomieji artilerijos savaeigių KV-7 pavyzdžiai:
* su dviem 76 mm patrankomis ZIS-5,
* su trimis patrankomis: viena ZIS-5 ir dviem 45 mm.
Konstruktorių sumanymu ginkluotės padvigubinimas ar patrigubinimas turėtų kompensuoti tankų stygių kariuomenėje.
Kartu su šiomis savaeigėmis buvo pagamintas ir vienas artilerinis tankas KV-9 su 122 mm haubica U-11.

## Nuorodos
* Тяжелый штурмовой танк КВ-9 
* КВ-3, КВ-4, КВ-5, КВ-7, КВ-9, КВ-220
Gintaras Rimkus

**Gintaras Rimkus** (g. 1968 m. lapkričio 30 d.) – buvęs Lietuvos futbolininkas, saugas. Baigęs žaidėjo karjerą, ėmėsi trenerio darbo. Buvo Trakai B treneriu iki 2020 m.

## Pasiekimai
* **[[LFF taurė]]**
:: Nugalėtojas: 1993, 1994, 1997 m.

## Įvarčiai rinktinėje

## Nuorodos
* Worldfootball.net
Raimondas Rimša

**Raimundas Rimša** (g. 1973 m. sausio 23 d.) – buvęs Lietuvos futbolininkas.

## Biografija

Gimė Ukmergėje. Lankė ASMM Vilnius sporto mokyklą. Žaidė „Žalgirio“ (iki 1991 m., tapo Lietuvos čempionu), „Vienybės“ (1996–2002 m.), „Nevėžio“ (2003 m.) klubuose. 1992–1995 m. žaidė Vokietijoje.

## Šaltiniai
Femtometras

**Femtometras**, arba **fermis** (trumpinys **fm**) – SI sisteminis ilgio matavimo vienetas, lygus 10-15 metro . Šis terminas dar pakeičiamas trumpesne sąvoka „fermis“, pagerbiant italų fiziką Enrico Fermi. Femtometras pagal savo mastą yra dažnai naudojamas dydis branduolinėje bei dalelių fizikoje. Šis matavimo vienetas oficialiai pradėtas naudoti 1964 m., patvirtinus CGPM (Conférence générale des poids et mesures). 

1 000 000 fm = 1 nm (nanometras).

## Šaltiniai

## Nuorodos

* Branduolio dydis ir forma
Romas Čirba

**Romas Čirba** (g. 1969 m. kovo 4 d.) – buvęs Lietuvos futbolininkas, saugas.

## Pasiekimai

* A lygos čempionas: 1991 m.
* LFF taurės laimėtojas: 1991 m.

## Nuorodos
* Weltfussball.de
Rytis Naruševičius

**Rytis Naruševičius** (g. 1967 m. kovo 9 d.) – buvęs Lietuvos futbolininkas, gynėjas.

## Biografija

Iki 1991 m. žaidė Žalgiris Vilnius klube, Lietuvos rinktinėje. Treniruoja TuS Erkeln klubą.

## Pasiekimai

* A lyga: 1991 m.
* LFF taurė: 1991 m.

## Nuorodos
* Weltfussball.de
Grūdų elevatorius

**Grūdų elevatorius** (, 'kėlėjas') – specialių statinių kompleksas grūdams laikyti. Komplekse yra keli, iki kelių šimtų tūkstančių tonų talpos, silosai ir atskiras arba su silosais sublokuotas daugiaaukštis bokštinis pastatas su technologine įranga, administracinėmis ir buitinėmis patalpomis.

## Elevatoriaus darbas

Elevatorių sudaro maždaug 30 m aukščio, 6-7 m (nors būna iki 25 m) skersmens cilindro formos statiniai, iš gelžbetonio arba metalo. Jie sujungti su darbiniu pastatu, kuriame yra transportiniai ir technologiniai įrengimai: vertikalūs konvejeriai (elevatoriai), automatinės svarstyklės, grūdų apdorojimo įranga (džiovinimo, priemaišų šalinimo, rūšiavimo), grūdų būklės matavimo prietaisal. Grūdai iš priėmimo bunkerių konvejerių pagalba pakeliami į darbinio pastato viršų, pasveriami, išvalomi nuo priemaišų, išdžiovinami ir viršutiniu konvejeriu nugabenami į silosinius cilindrus. Ten yra vėdinimo ir temperatūros reguliavimo sistemos, neleidžiančios grūdams sugesti. Šiuolaikiniai elevatoriai yra automatizuoti, tačiau seniau grūdai dažnai būdavo semiami rankiniu būdu.

Pagal paskirtį elevatoriai skirstomi:
* paruošiamieji – priima grūdus iš savininkų, juos išvalo, laiko, vėliau grąžina savininkui (talpa 15-100 tūkst. tonų);
* gamybiniai – būna prie malūnų, kruopų, krakmolo, kombinuotų pašarų gamyklų (talpa 10-150 tūkst. tonų);
* baziniai – skirti ilgam grūdų saugojimui, kraunami tiesiai į/iš geležinkelio vagonų (talpa 100–150 tūkst. tonų);
* perkėlų ir uostų – įkuriami prie uostų ir kitose vietose, kur grūdai perkeliami iš vienos rūšies transporto į kitą (talpa 50-100 tūkst. tonų).

## Šaltiniai
Borisas Borjeras

**Borisas Borjeras** (tikroji pavardė *Jermolajevas*, 1910 m. gruodžio 27 d., senuoju stiliumi gruodžio 14 d. Kaune) – Lietuvos dailininkas karikatūristas, fotografas.

## Biografija
Piešimo mokėsi dailininko Vorobjovo studijoje, lankė Kauno meno mokyklą, J. Vienožinskio tapybos ir M. Dobužinskio taikomosios grafikos studijas.

Nuo 1939 m. spausdino karikatūras ir šaržus leidiniuose „Lietuvos aidas“, „Kuntaplis“, „Diena“, „Sekmadienis“. Buvo Dailininkų ir Žurnalistų sąjungų narys.

1944 m. pasitraukė į Vokietiją, politinių karikatūrų paskelbė karo pabėgėlių spaudoje. 1949 m. persikėlė į Australiją, Adelaidėje dirbo geležinkelio bendrovėje „SA Railway“ ir dekoratyvinio bei komercinio meno srityje. 

## Šaltiniai
Fermis (reikšmės)

Žodis **fermis** gali reikšti:
* Enrikas Fermis – italų fizikas
* fermis – branduolinėje fizikoje naudojamas matavimo vienetas, kitaip femtometras
* fermis – cheminis periodinės elementų lentelės elementas

Susiję:
* Fermi paradoksas – mokslinis paradoksas, kurio autorius Enrikas Fermis
* Fermi kosminis teleskopas – teleskopas
* fermionas – elementarioji dalelė